b"\n_START_ARTICLE_\nEdith Wharton\n_START_SECTION_\nEl\xc3\xa4m\xc3\xa4\n_START_PARAGRAPH_\nJones syntyi 24. tammikuuta 1862 New Yorkissa hienostoperheeseen. Perheen viett\xc3\xa4ess\xc3\xa4 paljon aikaa Euroopassa tytt\xc3\xa4rell\xc3\xa4 oli kotiopettaja. Ajan tapojen mukaisesti perheen yhteiskuntaluokassa ei arvostettu taiteellisia tai \xc3\xa4lyllisi\xc3\xa4 pyrkimyksi\xc3\xa4 eik\xc3\xa4 koulutusta pidetty tarpeellisena, vaan naisen teht\xc3\xa4v\xc3\xa4 oli l\xc3\xb6yt\xc3\xa4\xc3\xa4 sopiva aviomies omasta yhteiskuntaluokastaan ja hoitaa sen j\xc3\xa4lkeen kotia ja lapsia. Wharton hylk\xc3\xa4si n\xc3\xa4m\xc3\xa4 arvot jo nuorena ja vietti mieluummin aikaa is\xc3\xa4ns\xc3\xa4 kirjastossa._NEWLINE_Vuonna 1885 Wharton meni naimisiin itse\xc3\xa4\xc3\xa4n 13 vuotta vanhemman bostonilaisen Edward Whartonin kanssa. He asuivat yhdess\xc3\xa4 28 vuotta, mutta avioliitto ei ollut onnellinen. Edith haki eroa vuonna 1913 miehens\xc3\xa4 aviorikoksen vuoksi._NEWLINE_Vuonna 1911 Wharton muutti erilleen miehest\xc3\xa4\xc3\xa4n ja asettui asumaan Ranskaan, jossa h\xc3\xa4n vietti loppuel\xc3\xa4m\xc3\xa4ns\xc3\xa4. Ensimm\xc3\xa4isen maailmansodan aikana h\xc3\xa4n j\xc3\xa4rjesti h\xc3\xa4t\xc3\xa4apua pakolaisille ja orvoille ja oli mukana toimikunnissa ja j\xc3\xa4rjest\xc3\xb6iss\xc3\xa4, jotka pyrkiv\xc3\xa4t korjaamaan sodan tuhoja. H\xc3\xa4n kirjoitti laajasti matkoistaan eturintamalle, ja n\xc3\xa4it\xc3\xa4 raportteja julkaistiin vuonna 1915. Ranskan hallitus my\xc3\xb6nsi h\xc3\xa4nelle Ranskan Kunnialegioonan kunniamerkin tunnustuksena rohkeudesta ja ty\xc3\xb6st\xc3\xa4 ranskalaisten hyv\xc3\xa4ksi._NEWLINE_Whartonin yst\xc3\xa4v\xc3\xa4piiriin kuului aikakauden \xc3\xa4lymyst\xc3\xb6\xc3\xa4, kuten Egerton Winthrop, Paul Bourget ja Walter Berry.\n_START_SECTION_\nKirjallinen tuotanto\n_START_PARAGRAPH_\nWharton alkoi kirjoittaa jo nuorena, ja h\xc3\xa4n oli 16-vuotias, kun kaksi h\xc3\xa4nen runoaan julkaistiin Atlantic Monthly -lehdess\xc3\xa4. H\xc3\xa4nen runojaan julkaistiin my\xc3\xb6hemmin my\xc3\xb6s Scribner's, Harper's ja Century -lehdiss\xc3\xa4. Wharton alkoi kuitenkin keskitty\xc3\xa4 kirjoittamiseen enemm\xc3\xa4n vasta 1890-luvun lopulla. Useat h\xc3\xa4nen teoksistaan kuvailevat aikansa joutilasta amerikkalaista yl\xc3\xa4luokkaa ja sen psykologiaa ja moraalia._NEWLINE_Wharton sai Pulitzer-palkinnon vuonna romaanista Viattomuuden aika (1920). H\xc3\xa4n oli ensimm\xc3\xa4inen nainen, jolle palkinto my\xc3\xb6nnettiin._NEWLINE_Vuonna 1924 Yhdysvaltain taide- ja kirjallisuusakatemia my\xc3\xb6nsi Whartonille kultaisen mitalin. Wharton oli ensimm\xc3\xa4inen nainen, jolle palkinto my\xc3\xb6nnettiin._NEWLINE_Whartonin omael\xc3\xa4m\xc3\xa4kerta A Backward Glance ilmestyi vuonna 1934._NEWLINE_Whartonin tuntematon n\xc3\xa4ytelm\xc3\xa4 The Shadow of a Doubt vuodelta 1901 l\xc3\xb6ytyi vuonna 2017 texasilaisen yliopiston arkistosta.\n_START_SECTION_\nS\xc3\xa4\xc3\xa4tyns\xc3\xa4 uhri\n_START_PARAGRAPH_\nS\xc3\xa4\xc3\xa4tyns\xc3\xa4 uhri (engl. House of Mirth, 1905) kertoo kauniista, mutta ep\xc3\xa4onnisesta Lily Bartista. H\xc3\xa4net on opetettu yl\xc3\xa4luokkaiseksi vaimoksi, mutta h\xc3\xa4n ei kykene myym\xc3\xa4\xc3\xa4n itse\xc3\xa4\xc3\xa4n kuin kauppatavaraa._NEWLINE_T\xc3\xa4ss\xc3\xa4 kirjassa tulevat esiin Whartonin keskeiset tapahtumapaikat, juonet ja teemat: New Yorkin vanha yl\xc3\xa4luokka ristiriitatilanteessa uusrikkaiden kanssa sek\xc3\xa4 hahmojen turha kamppailu heit\xc3\xa4 suurempien sosiaalisten voimien ja heit\xc3\xa4 moraalittomampien hahmojen vangitsemana."